**Comunn na Gàidhlig**

**Tuairisgeul obrach agus sònrachas pearsanta**

**Dreuchd**: Manaidsear Rianachd

**Ro-ràdh**:

Tha CnaG a’ sireadh neach comasach is èasgaidh airson dreuchd chudromach a lìonadh ann an structar a chompanaidh – Manaidsear Rianachd.

Tha an gnìomh a tha an cois an dreuchd a tha seo a’ cumail taic ri raon farsuing de dh’obair leasachaidh na Gàidhlig am measg an òigridh.

Tha CnaG air a bhith aig teis-mheadhan obair leasachaidh na Gàidhlig airson dà fhichead bliadhna, bho 1984. Anns an là a th’ann tha fòcas teann aig CnaG air obair-òigridh le bhith a’ lìbhrigeadh prògram ionadail ann an sgìrean air feadh na Gàidhealtachd agus Alba, agus le bhith a’ lìbhrigeadh prògram de thachartasan is cothroman nàiseanta aig diofar ìrean.

Airson sgioba sgaipte, is gnìomh farsuing mar seo tha e air leth-cudromach gum bheil siostaman rianachd làidir aig a chompanaidh, is cuideigin eàsgaidh is comasach an sàs unnta.

**Uairean obrach agus Tuarastal**: ‘Se dreuchd làn-ùine a tha seo, 35 uair san t-seachdain. ‘Se £28,000-£32,000/bhliadhna an sgèile-pàighidh, le peinsean 9% a thuilleadh air seo.

**Fad a’ Chùmhnant:** ‘Se dreuchd maireannach a tha seo. Bìdh ùine-pròbhaidh ann airson a chiad trì mìosan.

**Stiùireadh:** A rèir càite am bidh an neach seo stèidhichte bìdh iad air an stiùireadh leis a Cheannard (Inbhir Nis) no an Stiùiriche Leasachaidh (Steòrnabhagh). Bithear ag obair gu dlùth le manaidsearan eile sa chompanaidh.

**Àite-obrach:** Faodaidh an neach a tha seo a bhith stèidhichte ann an Steòrnabhagh no ann an Inbhir Nis. Bìdh seo a rèir na fhreagras air an neach a shoirbhicheas.

**Tuairisgeul obrach/gnìomh:**

Le taic bhon Cheannard agus an Stiùiriche Leasachaidh bidh an Manaidsear Rianachd an sàs le na gnìomhan a leanas:

* A bhith os cionn rianachd ionmhais: a’ cleachdadh goireasan banca agus stiùireadh ionmhais air loighne. Bhiodh seo a’ cunntas a bhith a’ cumail rian air airgead a’ tighinn a-steach; a’ deasachadh fàirdealan; a bhith an sàs ri rianachd tuarastal (còmhla ris an luchd-cunntais againn) agus a bhith a’ gabhail gnothach ri rianachd peinsean.
* A bhith ag obair gu dlùth ri luchd-cunntais ChnaG gus fiosrachadh sam bith a bhiodh a dhìth a bhith aca.
* A bhith a’ deasachadh aithisgean buidsead agus cosgais tron bhliadhna;
* A bhith a’ cumail rian iar coinneamhan Bòrd Stiùiridh ChnaG, a’ cunntas a bhith a’ cuir àitean-coinneachaidh air dòigh, a bhith a’ sgaoileadh phàipearan, agus a’ deasachadh geàrr-chunntas na coinneamhan;
* A’ cumail sùil air siostaman rianachd ChnaG is a bhith ag amas air èifeachdas agus deagh stiùireadh corporra;
* A’ cuideachadh an Stiùiriche Leasachaidh agus Manaidsearan Obair Òigridh ann a bhith a deasachadh aithisgean gnìomh dha luchd ùidh/luchd maoin;
* A’ cuir air dòigh/cuideachadh le bhith a stèidheachadh prògram de choinneamhan sgioba ChnaG agus an Sgioba Stiùiridh, a’ gabhail a-steach àitean-coinneachaidh, àitean fuirich is goireasan siubhal far am biodh feum air leithid;
* Taic a chumail ri obair rianachd campaichean òigridh ChnaG is prògram thachartasan eile;
* A bhith os cionn ‘calandar corporra’ ChnaG gus prìomh ghnìomhan is cìnn-là a chlàradh is a thoirt am follais;
* A bhith a’ cumail rian air faidhlichean a chompanaidh a thaobh luchd-obrach is eile;
* Gnìomhan/uallaichean eile mar a bhiodh freagarrach airson dreuchd dha leithid.

**Sgilean, eòlas is comasan;**

‘Se obair chudromach agus dhùbhlannach a tha seo. Airson a choileanadh mar a bu chòir dh’fheumadh na comasan is na sgilean seo a bhith aig an neach a shoirbhicheas:

**Riatanach:**

Eòlas ann an siostaman rianachd corporra,

Eòlas dearbhte ann an rianachd ionmhais san fharsuingeachd;

Gu math fileanta sa Ghàidhlig (sgrìobhadh, leughadh is còmhradh);

Sgilean conaltraidh agus eadar-pearsanta làidir

Sgilean teicneòlas aig ìre àrd ann an nithean leithid Word, Excel is goireasan ionmhais air loighne - (Tha CnaG a’ cleachdadh siostam ‘Xero’)

Eòlas ann a bhith a’ togail dàimh le luchd-ùidh taobh a-muigh a bhuidheann-fastaidh

**Miannaichte:**

Teisteanas ann an cuspair freagarrach;

Eòlas ann a bhith ag obair mar phàirt de sgioba, ach cuideachd a bhith an comas fèin-stiùireadh a dhèanamh gu ìre adhartach.

Eòlas ann a bhith a’ cumail taic/rian air sgioba obrach sgaipte

Eòlas air obair òigridh, no obair leasachaidh;

**Comasan pearsanta:**

An comas/cleachte ri bhith ag obair air do cheann fhèin/fèin-stiùireadh

Misneachail agus dealasach – le miann an obair agad a choileanadh aig ìre àrd;

A bhith adhartach nad smuaintean agus deònach dùbhlain a làimhseachadh;

A bhith fìor thoilichte a bhith ag obair le sgioba-obrach no luchd-ùidh eile

Lùnastal 2024